C 498/8
DA
Den Europæiske Unions Tidende
30.12.2022
17. fastholder, at makroregionen Middelhavsområdet også kan fungere som et koordineringsredskab til styring af migrationsstrømme, som især påvirker de regionale og lokale myndigheder ved EU's ydre grænser; 18. minder om, at Middelhavsområdet i lyset af Ruslands angreb på Ukraine har en central rolle at spille med hensyn til at afbøde virkningerne af krigen, tage imod de fordrevne befolkningsgrupper og samtidig fortsætte indsatsen for at sikre fremskridt i retning af fredsopbygning på tværs af hele området; 19. bekræfter på baggrund af disse udfordringer, at der er behov for at samle alle tre kyster på en mere integreret måde for at styrke samhørigheden, øge områdets europæiske og globale vægt og dets innovationspotentiale samt bidrage til indbyggernes trivsel og bevarelsen af miljøet; 20. anerkender de lokale og regionale myndigheders vigtige rolle i denne proces, da de er stærkt mobiliseret gennem initiativer og netværk såsom Middelhavsunionen, ARLEM (Den Regionale og Lokale Euro-Middelhavs-Forsamling) og Samarbejdsalliancen for Middelhavsområdet, samt Middelhavsudvalget under Konferencen af Perifere Kystregioner i Europa (CPMR); 21. påpeger, at alle de udfordringer, Middelhavsområdet står over for (klimaforandringer, erosion, ørkendannelse, plastforurening, migration, overdreven turisme osv.) er koncentreret på øgrupper og øer og derfor udgør ideelle pilotområder for gennemførelsen af integrerede politikker for bæredygtig udvikling i Middelhavsområdet, og opfordrer indtrængende Kommissionen til at gå videre med en strategi for øer, der er tilpasset til havområderne; 22. er enig med Kommissionen i, at målene for den europæiske grønne pagt bør afspejles i et tæt samarbejde med nabolande, der står over for de samme klima- og miljøudfordringer; 23. påpeger, at de lokale og regionale myndigheder på de tre kyster, som spiller en stor rolle i håndteringen af konsekvenserne af klimaforandringerne, har efterlyst en »grøn pagt for Middelhavsområdet« (5); 24.
anerkender, at de lokale myndigheder spiller/skal spille en nøglerolle som allierede med regioner og lande i forbindelse med gennemførelsen af globale og regionale dagsordener; 25. understreger også, at en makroregional strategi, som skaber grobund for en styrkelse af den politiske dialog, er afgørende for gennemførelsen af den nye dagsorden for Middelhavsområdet, som beskrevet i Kommissionens meddelelse fra februar 2021 om et fornyet partnerskab med de sydlige nabolande (6).
Mod en integreret strategi for hele Middelhavsområdet 26.
Det Europæiske Regionsudvalg glæder sig over de positive resultater og det øgede samarbejde, som er blevet muligt takket være engagementet blandt interessenterne omkring Middelhavet, navnlig de lokale og regionale myndigheder.
Udvalget opfordrer disse aktører, navnlig de lokale og regionale myndigheder, til at udvide dette samarbejde for at bane vejen for udarbejdelse af en makroregional strategi i Middelhavsområdet; 27. påskønner de store fremskridt, der er gjort i retning af integration i Middelhavsområdet gennem den makroregionale strategi for Adriaterhavet og Det Joniske Hav (EUSAIR) og WestMED-initiativet; 28. opfordrer indtrængende Kommissionen til hurtigst muligt at intensivere fremskridtene med WestMED-initiativet og tildele det midler, en solid struktur og en langsigtet konsolideringsstrategi, der fremmer makroregional integration i det vestlige Middelhavsområde; 29. understreger, at de eksisterende samarbejdsinitiativer, programmer og nøgleaktører på forskellige trin af forvaltningen på flere myndighedsniveauer skal koordineres bedre, så deres indsats og virkning ikke udvandes.
Middelhavsområderne har derfor behov for endelig at få et operationelt instrument, der sætter dem i stand til at udvikle og gennemføre en integreret strategi, en konkret handlingsplan og fælles projekter vedrørende de fælles prioriteter, der er udpeget i eksisterende institutionelle samarbejdsrammer såsom Middelhavsunionen, ARLEM og initiativer som Samarbejdsalliancen for Middelhavsområdet og BLUEMED;
(5) (6)
Plenarforsamling i Den Regionale og Lokale Euro-Middelhavsforsamling (ARLEM) den 23. januar 2020.
JOIN(2021) 2 final.
Se også Det Europæiske Regionsudvalgs udtalelse — Fornyet partnerskab med de sydlige nabolande — En ny dagsorden for Middelhavsområdet (EUT C 440 af 29.10.2021, s. 19).